เมื่อวันที่  27  สิงหาคม  2561 เวลา 08.30 น.  นางทัศนีย์  ขัดสี  นายกเทศมนตรีตำบลทุ่งช้าง           เป็นประธานเปิดโครงการฝึกอบรมปฏิบัติธรรมนำพาชีวิตพอเพียงและประกวดพนักงานดีเด่น ด้านคุณธรรม จริยธรรม  ประจำปี  2561 ณ สำนักงานเทศบาลตำบลทุ่งช้าง มีผู้เข้าร่วม 100 คน ประกอบด้วย           คณะผู้บริหาร/สมาชิกสภาเทศบาล/พนักงานเทศบาล/พนักงานจ้างและลูกจ้าง  มีวัตถุประสงค์เพื่อพัฒนาบุคลากรทุกระดับของเทศบาลตำบลทุ่งช้าง ให้มีคุณธรรม  จริยธรรมและอุดมการณ์ทำงานด้วยความสุจริต โปร่งใส อย่างต่อเนื่องบนแนวทางการให้ความรู้  ความเข้าใจ และเสริมสร้างทัศนคติ ในการทำงานโดยการฝึกอบรมและพัฒนาบุคลากรให้สามารถนำไปปรับใช้ในการทำงานได้อย่างเป็นรูปธรรม  ส่งเสริมให้พนักงานและลูกจ้างมีค่านิยม  และทัศนคติ  พฤติกรรมที่ดีงามถูกต้อง เหมาะสมในการปฏิบัติราชการ  รู้จักใช้ธรรมะ   ให้เป็นประโยชน์ในการดำเนินชีวิต และการทำงานเพื่อให้ประชาชนได้รับการบริการที่ดีซึ่งเป็นจุดมุ่งหมายสำคัญในการปฏิบัติราชการ

นอกจากนี้  ได้มีการจัดทำและมอบประกาศนียบัตรเพื่อส่งเสริม  สนับสนุน และยกย่องบุคคลต้นแบบ      ด้านคุณธรรมจริยธรรม  ให้แก่บุคคลต้นแบบ  ดังต่อไปนี้
1. นางสาวติยภา สัจจา  พนักงานเทศบาลบุคคลต้นแบบด้านคุณธรรมจริยธรรม
2. นางจันทร์สม  อ่อนสุวรรณ,  พนักงานครูเทศบาลบุคคลต้นแบบด้านคุณธรรมจริยธรรม
3. นายเอกชัย ใจน้อย
บุคคลภายนอกที่ปฏิบัติตนมีความเสียสละต่อส่วนรวม
4. นายนัก  รินฤทธิ์  บุคคลภายนอกประเภทบุคคลที่ปฏิบัติตนตามหลักปรัชญาเศรษฐกิจพอเพียง
